section_heading: Düwag GT6
paragraph_text: Od 1994. do 1998. ZET je kupio 35 rabljenih Düwag GT6 tramvaja – tip 901 (petero bilo je Düwag GT-6 Mannheimer – tip 941) iz Mannheima (Njemačka), i počeo povlačiti stare tramvaje tipa 101. Ovi tramvaji kupljeni su kao privremeno rješenje jer nije bilo dovoljno novca za kupnju novih vozila koja su nedostajala. Svi tramvaji ovog tipa rashodovani su dolaskom novih tramvaja tipa TMK 2200.